text: жосалы халық театры, қызылорда облысының қармақшы ауданы, мәдениет үйі жанынан құрылған. 1975 жылы халық театры атағына ие болған. жосалы халық театрының репертуарында қ.жансүгіровтың “кек”, о.бодықовтың “арман азабы”, “қуырдақ дайын”, “үйленгім келмейді”, т.ахтановтың “қанжар мен домбыра”, “дөкей келе жатыр”, н.в. гогольдың “ревизор”, с.жүнісовтің “ажар мен ажал”, т.б. спектакльдер бар. соңғы жылдары театр сахнасында м.әуезовтің “қараш-қараш оқиғасы”, “аспиранттың ақ шымылдығы”, м.хасеновтың “пай-пай, жас жұбайлар”, иран ғайыптың “қорқыттың көрі” спектакльдері қойылды. сондай-ақ, жосалы халық театрында қуыршақ үйірмесі құрылып, “алдаркөсенің айласы”, “қойшы, аю, түлкі”, “сиқырлы мысық”, “неміс ертегісі”, “тышқандар тартысы”, а.с. пушкиннің “алтын балық” ертегілері жас көрермендердің назарына ұсынылды. жосалы халық театры жанында әзіл-сықақ отауы жұмыс істейді.